“แผ่นดินไหว” สะเทือน “อินโดนีเซีย” 5.4 แมกนิจูด
เกิดเหตุ “แผ่นดินไหว” สะเทือน เมืองตอนดาโน อินโดนีเซีย 5.4 แมกนิจูด ไม่มีรายงานความเสียหาย
เกิดเหตุ “แผ่นดินไหว” สะเทือน “อินโดนีเซีย” ขนาด 5.4 แมกนิจูด
8 มี.ค. 2566

ศูนย์สังเกตการณ์แผ่นดินไหวยุโรป-เมดิเตอร์เรเนียน (EMSC) รายงานว่า เกิดแผ่นดินไหวขนาด 5.4 แมกนิจูดขึ้นที่บริเวณนอกชายฝั่งของประเทศอินโดนีเซียในวันนี้ (8 มี.ค.) ตามเวลาท้องถิ่น
ขณะที่ สำนักงานสำรวจธรณีวิทยาสหรัฐ (USGS) รายงานว่า แผ่นดินไหวครั้งนี้มีจุดศูนย์กลางลึกลงไปใต้ดิน 60 กิโลเมตร โดยอยู่ห่างจากพื้นที่ทางตอนใต้ของเมืองตอนดาโนประมาณ 173 กิโลเมตร
อย่างไรก็ดี ขณะนี้ยังไม่มีรายงานความเสียหาย หรือผู้เสียชีวิตจากเหตุแผ่นดินไหวดังกล่าว
อนึ่ง เมืองตอนดาโนตั้งอยู่บนเกาะสุลาเวสี มีประชากรกว่า 33,000 คน